Drie vas ná Transnet-batterydiefstalVan links: Aphiwe Dike , Njabulo Malapane en Siso Jonas Kulunga [Foto: Veskaf] Volgens kapt. Dineo Lucy Sekgotodi, woordvoerder van die Valke, het Aphiwe Dike (27), Siso Jonas Kulunga (27) en Njabulo Malapane (26) Vrydag in die landdroshof op Ogies, Mpumalanga, verskyn op aanklag van die besit van gesteelde goedere. “Sekuriteitspersoneel van Transnet het gesien hoe ses mans ŉ paar items van die Saaiwater-spoorwegstasie op ’n Nissan NP300 by die Saaiwater Transnet-behuising op Ogies op die bakkie laai. Daar was drie mans in die bakkie en drie agterop die voertuig,” bevestig Sekgopo. “Nadat die sekuriteitspersoneel die bakkie tot stilstand gebring het, het die drie mans wat agterop die bakkie was, weggehardloop en die ander drie is in hegtenis geneem.” Lede van die Valke se ernstige georganiseerde misdaad-ondersoekeenheid wat op Middelburg gesetel is, is ontbied. “Beamptes het die bakkie deursoek en 12 Transnet-batterye agterop die bakkie ontdek.” Die batterye het ŉ waarde van R144 000. “Voorlopige ondersoeke dui daarop dat die verdagtes werknemers van Transnet is.” Die verdagtes sal in aanhouding bly en na verwagting Vrydag in die hof verskyn. Hulle sal dan formeel om borgtog aansoek doen.